Jelaskan Sejarah dari Sekolah Menengah Kebangsaan Demak Baru dalam bahasa melayu

Sekolah Menengah Kebangsaan Demak Baru atau nama ringkasnya SMK Demak Baru, merupakan sebuah Sekolah menengah kebangsaan yang terletak di Jalan Diplomatik,Off Jalan Bako. Pada awalnya, sekolah ini dikenali dengan nama SMK Baru Kuching. Kemudian pada awal bulan Ogos 2004, nama sekolah ini telah dipinda kepada SMK Demak Baru dengan kelulusan daripada Kementerian Pelajaran Malaysia dengan nombor rujukan JP/PPPS/NAMA Sek/0074/(140).

Pada tahun 2003, sekolah ini mempunyai 27 orang tenaga pengajar termasuklah pihak pengurusan, staf sokongan(8 orang) dan bilangan kelas sebanyak 11 buah kelas untuk aliran perdana manakala 4 buah kelas untuk aliran Pendidikan Khas. Jumlah pelajar pada tahun tersebut adalah seramai 413 orang. Pada awal penubuhan sekolah ini, Puan Saftuyah Binti Adenan yang merupakan Penolong Kanan Satu telah memulakan pengurusan sekolah dengan memangku jawatan sebagai pengetua dan dibantu oleh Encik Samsudin bin Haji Drahman selaku Penolong Kanan Hal Ehwal Murid.

Pada tahun 2021, Sekolah Menengah Kebangsaan Demak Baru telah memiliki seramai 555 pelajar lelaki dan 462 pelajar perempuan, menjadikan jumlah keseluruhan murid seramai 1017 orang. Kini, SMK Demak Baru telah mengembangkan tahap fasiliti sekolah dengan penambahan jumlah kelas sehingga 37 buah kelas merangkumi 26 buah kelas aliran perdana dan 9 buah kelas aliran pendidikan khas. Jumlah pelajar pula adalah seramai 1017 orang pelajar dengan tenaga pengajar seramai 65 orang guru dan 19 orang staf sokongan.